Chotinka (prítok Cirochy)

Chotinka je potok na severovýchodnom Slovensku, na území okresu Snina. Je to pravostranný prítok Cirochy, meria 8,1 km a je tokom VII. rádu. Preteká v juhovýchodnej časti Laboreckej vrchoviny, na území národného parku Poloniny.

Pramení na juhovýchodnom svahu Stavenca () v nadmorskej výške približne  Od prameňa tečie na juhozápad, zľava priberá dva krátke prítoky, stáča sa a pokračuje severojužným smerom, pričom sprava priberá prítok () z juhovýchodného svahu vrchu Osoj () a zľava krátky prítok z juhozápadného svahu Magury (). Následne vytvára oblúk prehnutý k východu, zľava priberá prítok spod kóty 509,1 m a tiež Hlboký potok. Nasledujú prítoky zľava zo severozápadného svahu Javorovca (), sprava z východného svahu Troch kopcov () a prítok () zo severného svahu Mazúrovho vrchu (). Potom sa Chotinka stáča na juhovýchod, priberá pravostranný prítok z východného svahu Mazúrovho vrchu a ľavostranné prítoky z juhovýchodného svahu Javorovca a z juhozápadného svahu Maňova (). Napokon vstupuje do Beskydského predhoria, opäť sa stáča k juhu, preteká okrajom obce Stakčín a na jej území ústi v nadmorskej výške cca  do Cirochy.

 Referencie 

Kategória:Potoky na Slovensku
Kategória:Povodie Cirochy
Kategória:Vodné toky v okrese Snina